
 26.10.2018
 BG
 Официален вестник на Европейския съюз
 L 268/22
 РЕГЛАМЕНТ ЗА ИЗПЪЛНЕНИЕ (ЕС) 2018/1607 НА КОМИСИЯТА
 от 24 октомври 2018 година
 за изменение на Регламент (ЕО) No 992/95 на Съвета по отношение на тарифните квоти на Съюза за някои селскостопански, преработени селскостопански и рибни продукти с произход от Норвегия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 992/95 на Съвета от 10 април 1995 г. относно откриване и управление на тарифни квоти на Общността за някои селскостопански и рибни продукти с произход от Норвегия (1), и по-специално член 5, параграф 1, букви а) и б) от него,
 като има предвид, че:
 (1)
 През 2018 г. бе сключено Споразумение под формата на размяна на писма между Европейския съюз и Кралство Норвегия относно допълнителни търговски преференции за селскостопански продукти (2) (наричано по- „Споразумението от 2018 г.“). То бе одобрено от името на Съюза с Решение (ЕС) 2018/760 на Съвета (3).
 (2)
 В приложение IV към Споразумението от 2018 г. се предвиждат нови безмитни тарифни квоти за допускане за свободно обращение в Съюза на определени селскостопански продукти и преработени селскостопански продукти с произход от Норвегия, както и за повишаването на обема на тарифната квота за стоките от код по КН 2005 20 20, определена в Регламент (ЕО) No 992/95. За да бъдат изпълнени посочените разпоредби, е необходимо Регламент (ЕО) No 992/95 да бъде изменен.
 (3)
 С Регламент (ЕО) No 992/95 и Регламент за изпълнение (ЕС) No 1354/2011 на Комисията (4) се определят тарифни квоти за продуктите с произход от Норвегия, които попадат съответно в позиции 0210 и 0204. В приложение IV към Споразумението от 2018 г. се предвижда сливането на тези тарифни квоти в една тарифна квота. Затова е необходимо Регламент (ЕО) No 992/95 да се измени, за да се извърши това сливане в нова тарифна квота и да се уреди преходът към новата тарифна квота. Освен това тарифната квота, съответстваща на позиция 0210, следва да бъде заличена от Регламент (ЕО) No 992/95. Едновременното заличаване в Регламент за изпълнение (ЕС) No 1354/2011 на тарифните квоти, които съответстват на позиция 0204, е предвидено в Регламент за изпълнение (ЕС) 2018/1232 на Комисията (5).
 (4)
 В Регламент (ЕО) No 992/95 се урежда управлението на тарифните квоти за продуктите от глави 3, 15 и 16 от КН, отнасящи се до рибата, или за другите селскостопански продукти от глави 2, 6, 7, 8, 16, 20 и 23 от КН. В член 1, параграф 3 от посочения регламент се предвижда, че приложимите правила за произход са правилата от Протокол No 3 относно определението на понятието „продукти с произход“ и методите на административно сътрудничество към Споразумението между Европейската икономическа общност и Кралство Норвегия, изменен с Решение No 1/2016 на Съвместния комитет ЕС – Норвегия (6).
 (5)
 В Споразумението от 2018 г. обаче се предвижда, че за да може да се ползват от отстъпките по приложение IV, продуктите следва да отговарят на правилата за произход от приложение IV към Споразумението под формата на размяна на писма от 2 май 1992 г.